b"\n_START_ARTICLE_\nShinji Nakano\n_START_SECTION_\nFormula 1 -ura\n_START_PARAGRAPH_\nNakano debytoi F1-sarjassa kauden 1997 Australian GP:ss\xc3\xa4 Prost-tallin kuljettajana. Kaudelta 1997 Nakano onnistui sijoittumaan kahdesti kuudenneksi saaden n\xc3\xa4in kaksi MM-pistett\xc3\xa4._NEWLINE_Kaudeksi 1998 Prost-talli vaihtoi uusien Peugeot'n moottorien my\xc3\xb6t\xc3\xa4 Nakanon Jarno Trulliin. Nakano siirtyi t\xc3\xa4m\xc3\xa4n takia Minardi-talliin. Nakano ei onnistunut ajamaan pisteille kertaakaan koko kauden aikana. Kausi 1998 j\xc3\xa4i samalla Nakanon viimeiseksi F1-sarjassa. Kahden kautensa aikana h\xc3\xa4n osallistui yhteens\xc3\xa4 33 Grand Prix -kilpailuun.\n_START_SECTION_\nF1:n j\xc3\xa4lkeen\n_START_PARAGRAPH_\nF1-sarjan j\xc3\xa4lkeen Nakano kilpaili muun muassa Champ Car -sarjassa. Vuonna 2003 h\xc3\xa4n osallistui Indianapolis 500 -kilpailuun Beck Motorsportsin ratissa. Nakano osallistui vuosina 2006, 2008 ja 2011\xe2\x80\x932014 Le Mansin 24 tunnin ajoon."